b'\n_START_ARTICLE_\nSa\xc5\xa1a Pfeifer\n_START_SECTION_\n\xc5\xbdivljenje in delo\n_START_PARAGRAPH_\nPo 1. svetovni vojni je bil med vodilnimi gledali\xc5\xa1kimi organizatorji v Celju, od 1923 si je prizadeval za ustanovitev poklicnega gledali\xc5\xa1\xc4\x8da. Do 1934 je tudi sam nastopal v Dramati\xc4\x8dnem dru\xc5\xa1tvu kot igralec in pevec. Odigral je ve\xc4\x8d kot 100 vlog, od katerih izstopa vloga Friderika v Veroniki Deseni\xc5\xa1ki Otona \xc5\xbdupan\xc4\x8di\xc4\x8da, ter re\xc5\xbeiral 16 iger, med katerimi je bila tudi Moli\xc3\xa8rova komedija Nami\xc5\xa1ljeni bolnik. Od 1935 je igral v Totem teatru v Mariboru, med 2. svetovno vojno kratek \xc4\x8das v ljubljanski Drami, po osvoboditvi dve sezoni v Mariboru, pred koncem \xc5\xbeivljenja pa v Zabavnem gledali\xc5\xa1\xc4\x8du v Ljubljani.'